পেদ্রো মার্তিনেস
পেদ্রো মার্তিনেস (স্পেনীয়: Pedro Martínez, স্পেনীয় উচ্চারণ: [pˈeðɾo maɾtˈineθ]; ১৯ মে ১৮৯৩ – ১৯ অক্টোবর ১৯৩১) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় উরাকান এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেছিলেন। পেদ্রো ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ১৫ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালে দক্ষিণ আমেরিকান চ্যাম্পিয়নশিপের রানার-আপ হয়েছিলেন।